૨૦૧૩માં ગુજરાતના મુખ્યમંત્રી પદેથી નરેન્દ્ર મોદીએ સાધુ બેટ ખાતે ખાતમુહૂર્ત કર્યું હતું. ૨૦૧૮માં વડાપ્રધાનપદેથી તેઓ રાષ્ટ્રને લોકાર્પિત કરશે. બુધવારે સવારે ૯ વાગે વડાપ્રધાન મોદી હેલિકોપ્ટર મારફતે કેવડીયા કોલોની ખાતે આવી પહોંચશે. વડાપ્રધાન ‘સ્ટેચ્યુ ઓફ યુનિટી’નું લોકાર્પણ કરશે ત્યારે એરફોર્સની સૂર્યકિરણ ટીમ ‘ફ્લાય પાસ’ કરશે અને આકાશમાં ત્રિરંગાનું નિર્માણ કરશે. ત્યાર બાદ વડાપ્રધાન નરેન્દ્ર મોદી ભારતની એકતાના પ્રતિક સમાન ‘વોલ ઓફ યુનિટી’નું ઉદ્‌ઘાટન કરશે. આ વેળાએ ત્રણ જગુઆર વિમાન નર્મદા ડેમ ઉપરથી એકદમ નીચી ઊંચાઇએ ઉડાન ભરી સરદાર પટેલને સલામી આપશે.